Ávöxtun á íslenskum fjármálamarkaði , mæld með Markaðsvísitölu GAMMA , var 18,2% á nýliðnu ári . Allar Vísitölur GAMMA hækkuðu á árinu og bar Hlutabréfavísitala GAMMA langsamlega hæstu ávöxtunina yfir árið eða 49,9% . Ávöxtun á íslenskum fjármálamarkaði , mæld með Markaðsvísitölu GAMMA , var 18,2% á nýliðnu ári . Allar Vísitölur GAMMA hækkuðu á árinu og bar Hlutabréfavísitala GAMMA langsamlega hæstu ávöxtunina yfir árið eða 49,9% . Vísitala ríkisskuldabréfa hækkaði um 9,1% þar sem óverðtryggði hlutinn hækkaði um 6,7% og sá verðtryggði um 10,2% . Vísitala fyrirtækjaskuldabréfa hækkaði um 7,4% . Verðbólga var 2,0% á árinu ( des-des ) og raunávöxtun allra eignaflokka því jákvæð . Eins og sjá má ef neðangreindri mynd er umtalsverður munur á ávöxtun eignaflokka á milli ára , til að mynda hækkaði Hlutabréfavísitala GAMMA um 32,3% árið 2013 borið saman við 7,3% árið 2014 og loks 49,9% hækkun yfir árið 2015 . Mælt með Markaðsvísitölunni var 2015 umtalsvert betra ár á eignamörkuðum heldur en bæði 2013 og 2014 . Áhugavert er að líta til þróunar vísitalnanna yfir árið , en til að mynda er það ekki fyrr en á seinni helmingi ársins sem óverðtryggði hluti ríkisskuldabréfavísitölunnar sýnir jákvæða ávöxtun . Í byrjun júní var eignaflokkurinn niður um 4,7% en tók við sér þrátt fyrir þrjár stýrivaxtahækkanir á seinni helmingi ársins og endaði í +6,7% . Allir eignaflokkar fyrir utan hlutabréf , sem áttu ágætan desembermánuð ( + 2,9% ) , náðu hæstu hæðum rétt fyrir stýrivaxtaákvörðun Seðlabankans í byrjun nóvember . Þá voru stýrivextir hækkaðir óvænt um 0,25 prósentustig og lækkanir á mörkuðum fylgdu í kjölfarið . Þróun vísitalna GAMMA yfir árið Lengri skuldabréfaflokkarnir báru höfuð og herðar yfir styttri bréf á árinu , en RB 31 [ + 11,9% ] , HFF 44 [ + 11,9% ] og HFF 34 [ + 9,8% ] sýndu bestu heildarávöxtunina á meðan RB 17 [ 3,2% ] , RB 16 [ + 3,9% ] og RB 19 [ + 4,1% ] þá lökustu . RB 31 hefur nú skilað 12,6% meðalávöxtun síðastliðin 2 ár . Heildarávöxtun vísitölu og einstakra skuldabréfa árið 2015 Ávöxtun á hlutabréfamarkaði var almennt afar góð yfir árið , en Marel [ + 83,7% ] , Icelandair [ + 69,2% ] og N1 [ + 51,3% ] sýndu bestu ávöxtunina á meðan Eimskip [ 1,6% ] , TM [ 9,8% ] og VÍS [ 12,8% ] þá lökustu ( Síminn er undanskilinn þessari upptalningu þar sem fyrirtækið hefur einungis verið á markaði í 2 og hálfan mánuð ) . Öll hlutabréfin í neðangreindri töflu hafa verið í vísitölu GAMMA yfir árið nema Síminn og Össur , en Össur hefur verið með minnstu veltuna og þar af leiðandi verið undanskilið . Ávöxtun hjá Eik , Reitum og Símanum miðast við fyrsta dagslokagengi frá skráningu . Heildarávöxtun vísitölu og einstakra hlutabréfa árið 2015 Líkt og síðastliðin tvö ár sóttu hlutabréf og fyrirtækjaskuldabréf í sig veðrið árið 2015 , jafnt með verðhækkunum sem og útgáfum í nýjum og eldri flokkum . Skuldabréfin í fyrirtækjavísitölunni eru nú orðin 23 talsins , þar af 17 sértryggð bankabréf . Sértryggðu bréfin eru nú orðin 52,5% af vísitölunni en um síðustu áramót stóð þetta hlutfall í 36% . Nánast öll hækkun á markaðsvirði fyrirtækjavísitölunnar yfir árið má rekja til sértryggða hlutans , eða um 93% . Samsetning Vísitölu fyrirtækjaskuldabréfa um áramótin Fyrirtæki innan hlutabréfavísitölunnar eru nú 14 talsins og bættust 3 ný félög við árið 2015 ( Eik , Reitir og svo Síminn um áramótin ) . Hlutfall þeirra í Markaðsvísitölunni heldur því áfram að hækka á kostnað ríkistryggðu vísitölunnar , sem er þó enn um 61% af heildarvísitölunni . Núverandi samsetning Markaðsvísitölu GAMMA er 39,9% verðtryggð ríkis - og íbúðabréf , 20,8% óverðtryggð ríkisbréf , 30,6% hlutabréf og 8,7% fyrirtækjaskuldabréf . Þróun á samsetningu Markaðsvísitölu GAMMA Heildarmarkaðsvirði Markaðsvísitölu GAMMA í árslok 2015 var 2.482 milljarðar ( 125% af vergri landsframleiðslu Íslands árið 2014 ) og hækkaði um 490 milljarða á árinu . Allir eignaflokkar hækkuðu að markaðsvirði á árinu og var mesta hækkun í Hlutabréfavísitölu GAMMA , sem hækkaði um 314 milljarða ( úr 445 milljörðum í 759 milljarða ) . Velta með sértryggð skuldabréf eykst um 450% frá fyrra ári Heildarvelta Markaðsvísitölu GAMMA árið 2015 var 2.250 milljarðar , eða um 9 milljarðar á dag að meðaltali . Þetta er talsverð hækkun frá 2014 en þá var heildarvelta 1.726 milljarðar og veltuaukningin því rúm 30% . Ástæðuna má einkum rekja til aukinnar veltu með óverðtryggð ríkis - og ríkistryggð skuldabréf , en hún jókst um 333 milljarða á milli ára . Skipting heildarveltu 2015 eftir eignaflokkum Af einstökum vísitölum var langmest velta með óverðtryggð ríkisskuldabréf [ GAMMAxi ] eða 1.449 ma. ( 64% af heild ) , næst í hnapp voru verðtryggð ríkis - og íbúðabréf [ GAMMAi ] með 372 ma. veltu ( 17% ) , og Hlutabréfavísitala GAMMA með 372 ma. ( 17% ) og loks Vísitala fyrirtækjaskuldabréfa með 56 ma. ( 3% ) . Þrátt fyrir lágt hlutfall af heildarveltu er Vísitala fyrirtækjaskuldabréfa hástökkvari ársins með 110% veltuaukningu frá árinu 2014 og sér í lagi er sértryggða undirvísitalan GAMMAcb með 450% veltuaukningu . Velta með sértryggð bréf tók sérstaklega mikinn kipp undir lok ársins líkt og neðangreind mynd sýnir . Þróun á veltu sértryggðra bréfa síðastliðin 2 ár Vísitölur GAMMA ná yfir hlutabréf , ríkisskuldabréf og skuldabréf fyrirtækja sem skráð eru í NASDAQ OMX Iceland , eða íslensku kauphöllina . Vísitölurnar eru sendar út endurgjaldslaust í lok hvers viðskiptadags til áskrifenda . Söguleg gögn þeirra má nálgast á Datamarket og Bloomberg og er notkun þeirra heimil gegn því að heimildar sé getið .